referat fra møte i lokalt arbeidsmiljøutvalg øks mandag 15. 09 kl. 09.00-11.00

Tilstede: Brita Børve, Per Arne Olsen, Anne Elisabeth Juul Persbråten, Knut Sverre Røang og Tore Vogt. 

Referent: Tore Vogt

12/03: Referat fra LAMU-møte 13.05 og AMU-møte 05.06

Det framkom ønske om at LAMU på framtidige møter får oversikt over status i de saker som ble behandlet på forrige møte. 

Ansvarlig for oppfølging:

Tore Vogt

Saker som ikke er fulgt opp siden sist møte:

1. Lage en kortere branninstruks. Branninstruks  gangen mellom x og y bygget i 4. etasje må skiftes ut. Ansvarlig: Tore Vogt/driftseksjonen

2. Det må utpekes nye etasjeansvarlige. Det må påses at alle etasjeansvarlige må ha gjennomført kurs. Det må undersøkes om det bør utpekes etasjeansvarlig for klasserom/ grupperom

3. Det må sjekkes om brusautomat mellom 3. og 4. etasje i z-blokka er utbedret.

13/03: Konstituering LAMU

LAMU for perioden 01.08.03-31.07.05 ble konstituert. Per Arne Olsen og Anne-Elisabeth Juul Persbråten er arbeidstakerrepresentanter, Brita Børve og Knut Sverre Røang er arbeidsgiverrepresentanter. Tore Vogt er HMS-saksbehandler og sekretær på møtene. Varaer er:

Egil Augedal (for Per Arne Olsen), Brit V. Garnaas (for Anne Elisabeth Juul Persbråten), Eva Groth Sitter (for Brita Børve), Tore Vogt (for Knut Sverre Røang).

14/03: Høgskolens avtale om inkluderende arbeidsliv

Det ble informert om Høgskolens intensjonsavtale om et inkluderende arbeidsliv. Kontorsjef Knut Sverre Røang undersøker hvilke refusjonsordninger som ligger i avtalen.

15/03: Rapport fra LAMU studieåret 2002/2003

Vedtak:

LAMU tar rapporten for studieåret 2002/2003 til etterretning

16/03: Rapport sykefravær 1.kvartal.

Det ble kommentert at avdelingen har blitt flinkere til å håndtere sykefravær. Det ble presentert sykefraværsstatistikk i søylediagrammer. Diagrammene kopieres til LAMU deltakerne. Ansvarlig: Tore Vogt.

Vedtak:

Rapport sykefravær 1. kvartal tas til etterretning. 

17/03: Oppsummering av årets arbeidsmiljøseminar

Det ble poengtert at seminaret var interessant og tankevekkende. Det burde imidlertid vært avsatt noe tid til å bearbeide stoffet, og til å drøfte hvordan budskapet kunne formidles videre til kollegaene. En ide er å ha konfliktbehandling som tema på personalseminaret for ØKS 05.01

Konklusjon:

Ledergruppen drøfter hvorvidt konfliktbehandling skal være tema på personalseminaret. Saken blir framlagt på nytt på neste LAMU-møte.

18/03: Ventilasjon

Det ble orientert om møte mellom driftseksjonen og Thon om utbedring av ventilasjonsanlegget i P56 førstkommende onsdag. Det kan ikke garanteres at det ikke blir mer støy fra anlegget etter utbedringen. Det ble vektlagt at utbedring av ventilasjonsanlegget ikke må gå utover flytteplaner.

19/03: Evakueringsplan for funksjonshemmete studenter

Det ble etterlyst brannøvelser for funksjonshemmete studenter. Det ble etterlyst rutiner og kommandolinjer for evakuering av funksjonshemmete studenter fra klasserom. 

Konklusjon:

1. HMS diskuteres på utvidet ledergruppemøte

2. Funksjonshemmete studenter innkalles en gang i året til møte der evakueringsplan og HMS drøftes.

20/03: Brannklokker

Det er ønskelig med felles brannvarslingssystem i hele bygget. Det er svært uheldig at brannklokkene i z-bygget ikke er koplet mot brannvesenet. 

Konklusjon:

Spørsmålet må tas opp med utleier, Thon, på møte på onsdag. Ansvarlig: Direktør

21/03: Grønn stat

Det ble informert om at Høgskolen i Oslo er med i "grønn stat" prosjektet. LAMU avventer utarbeidelse av retningslinjer fra sentraladministrasjonen før saken behandles på LAMU.

Konklusjon:

Saken utsettes.

22/03: Attføringsutvalg

Det ble informert om at Høgskolen i Oslo reetablerer attføringsutvalget. Det kan bli aktuelt å ta opp spørsmål om interne omplasseringer av ansatte i LAMU.

23/03: HMS-pris

LAMU vil nominere Bente Koppen til Høgskolens HMS-pris.

24/03: AKAN-arbeidet ved avdelingen

Det er ønskelig med økt bevisstgjøring rundt AKAN-arbeidet, og likebehandling av administrativ og UF-personale. 

Konklusjon:

Ledergruppen diskuterer ansvar og prinsipper i forhold til AKAN-relaterte spørsmål.

25/03: Eventuelt

· Kontorsituasjonen på z001 uholdbar. Det bør beplantes utenfor kontorvinduet for å unngå at studenter står rett utenfor vinduet og røyker. Blomsterbed kan være en løsning. Videre bør det settes opp bedre informasjon på inngangsdøra til z0-fløyen om bruk av adgangskort eller oppringning til den som skal besøkes for å unngå at vedkommende som sitter på kontoret tilstadighet må åpne opp døra. Ansvarlig: Knut Sverre Røang.

· HMS-håndboka må oppdateres. Ansvarlig: Tore Vogt

· Det må gjøres noe med branntrappa for å forebygge nye innbrudd. En mulighet er å sette opp gjerde på taket. Ansvarlig: Tore Vogt

· HMS-kontakter. HMS-kontakt for barnevernspedagogutdanningen, Per Arne Olsen, er også HMS-kontakt for master i sosialt arbeid studieåret 2003/2004.

· HMS-samtale 29.09. Utover faste saker bør det informeres om ventilasjonsproblematikken, og utfallet av samtalene med Høgskolen i Oslo og Thon førstkommende onsdag.

Neste LAMU-møte: Tirsdag 18.11 kl. 13-15
